**Z á p i s n i c a**

**zo zasadnutia Obecného zastupiteľstva obce Štefanov,**

**konaného dňa 21. 3. 2017**

Prítomní: starosta obce – Rudolf Polák

poslanci – Marián Andel

Ing. Ladislav Buček

Mgr. Dana Burdová

Jozef Cvečka

Vladimír Čech

Patrik Černý

František Chudý

Marek Okasa

Lívia Včelková

Zapisovateľka: Jarmila Klimešová

Overovatelia zápisnice: Jozef Cvečka

Marián Andel

Program:

1. Otvorenie zasadnutia
2. Určenie zapisovateľa a overovateľov zápisnice
3. Schválenie programu zasadnutia obecného zastupiteľstva
4. Kontrola uznesení
5. Správa hlavného kontrolóra
6. Pridelenie nájomných bytov
7. Odsúhlasenie fondu opráv v nájom. domoch č.513 a 514
8. Kronikársky záznam obce Štefanov v roku 2016
9. Rôzne

10. Diskusia

Záver

**K bodu 1**

**Otvorenie.**

Starosta obce Rudolf Polák privítal prítomných poslancov a občanov a skonštatoval, že OZ je uznášania schopné.

**K bodu 2**

**Určenie zapisovateľa a overovateľov zápisnice.**

Za zapisovateľa určil starosta obce Jarmilu Klimešovú a za overovateľov zápisnice Jozefa Cvečku a Mariána Andela.

**K bodu 3**

**Schválenie programu zasadnutia obecného zastupiteľstva.**

Starosta prečítal návrh programu zasadnutia Obecného zastupiteľstva, za ktorý hlasovalo 9 poslancov.

**K bodu 4**

**Kontrola uznesení.**

Jaroslava Čechová prečítala uznesenia zo zasadnutia Obecného zastupiteľstva zo dňa 7.12.2016.

**K bodu 5**

**Správa hlavného kontrolóra.**

Kontrolór obce Ing. Roman Sova informoval o vykonaní kontroly hospodárenia obce Štefanov za rok 2016 a o jej výsledku za jednotlivé oblasti hospodárenia.

**K bodu 6.**

**Pridelenie nájomných bytov**

Pani Včelková oboznámila prítomných, že sa uvoľnili dva byty v bytovom dome č.513. Prečítala mená žiadateľov, ktorí majú záujem o byt v bytovom dome

č.513 podľa poradia, ako boli žiadosti doručené na obecný úrad. Podľa odporúčania bytovej komisie, ktorá preskúmala jednotlivé žiadosti, pani Včelková vyzvala poslancov na hlasovanie o pridelenie 2-izbového bytu č. 3 v bytovom dome č. 513 pre žiadateľa Jozefa Wolfa Štefanov č. .

Hlasovanie:

Za: 8 poslancov Proti: 0 Zdržal sa: 1

Obecné zastupiteľstvo v Štefanove súhlasí s pridelením 2-izbového nájomného bytu číslo 3 v bytovom dome č. 513 Jozefovi Wolfovi bytom Štefanov od 1.4. 2017.

Ďalším žiadateľom o pridelenie nájomného bytu bol Martin Tomašovič, bytom Štefanov č.. Poslanci hlasovali o pridelení 2- izbového bytu č. 5 v bytovom dome č. 513 pre žiadateľa Martina Tomašoviča.

Hlasovanie:

Za: 8 poslancov Proti: 0 Zdržal sa: 1

Obecné zastupiteľstvo v Štefanove súhlasí s pridelením 2-izbového nájomného bytu číslo 5 v bytovom dome č. 513 Martinovi Tomašovičovi bytom Štefanov č. od 1.4. 2017.

**K bodu 7**

**Odsúhlasenie fondu opráv v nájom. domoch č.513 a 514.**

Jaroslava Čechová prečítala návrh na úpravu fondu prevádzky, údržby a opráv pre nájomníkov v bytovom dome č.513 a 514. Úprava bola navrhnutá z dôvodu kontroly výpočtu výšky fondu v týchto nájomných domoch. Výška prevádzky, údržby a opráv bude jednotlivým nájomcom upravená od 1.4.2017. Tento fond sa tvorí ročne minimálne vo výške 0,5 % nákladov na obstaranie nájomného bytu.

Hlasovanie:

Za: 9 poslancov Proti: 0 Zdržal sa: 0

Obecné zastupiteľstvo v Štefanove schvaľuje zvýšenie tvorby fondu prevádzky, údržby a opráv na 0,5% ročne z obstarávacej ceny bytu v bytovom dome č. 513 a 514.

**K bodu 8**

**Rôzne**

Pán starosta prečítal žiadosť o zámenu a odkúpenie pozemku pána Ján Cintulu bytom Štefanov č. Jedná sa o pozemok na parc. č. .... vo výmere 8x 32 m. Poslanci sa dohodli, že pozemok bude pánovi Cintulovi odpredaný, alebo bude uskutočnená výmena, no je potrebné, aby žiadateľ predložil geometrický plán.

Hlasovanie:

Za: 9 poslancov Proti: 0 Zdržal sa: 0

Obecné zastupiteľstvo v Štefanove súhlasí s odpredajom alebo výmenou pozemku pánovi Jánovi Cintulovi po doplní geometrického plánu.

Žiadosť o zapožičanie priestorov Kultúrneho domu v  Štefanove za účelom usporiadania II. ročníka Guláš párty v dňoch 9.6.2017 až 11.6.2017. predložil Hrarachbass Štefanov.

Hlasovanie:

Za: 9 poslancov Proti: 0 Zdržal sa: 0

Obecné zastupiteľstvo v Štefanove povoľuje Hrachbassu Štefanov usporiadať Guláš párty v dňoch 9.6.2017 -11.6.20177 v areály KD Štefanov.

DHZ Štefanov požiadal o bezplatný prenájom Kultúrneho domu Štefanov za účelom usporiadania Hasičského majálesu dňa 6. 5. 2017.

Hlasovanie:

Za: 1 poslanec Proti: 4 Zdržal sa: 4

Obecné zastupiteľstvo v Štefanove neschválilo bezplatný prenájom Kultúrneho domu Štefanov za účelom usporiadania Hasičského majálesu, kultúrny dom im bude prenajatý na Hasičský majáles za obvyklých podmienok.

Žiadosť o finančný príspevok na športové aktivity požiadal pán Juraj Cintula bytom Štefanov . Poslanci konštatovali, že obec Štefanov neposkytuje finančné príspevky fyzickým osobám len organizáciám a odporučili žiadateľovi, aby skúsil požiadať niektorú zo športových organizácií v obci , či by svoju činnosť nemohol organizovať aj financovať cez takúto organizáciu. V budúcom roku, by si mohla športová organizácia požiadať aj o príspevok na športovú činnosť i pre pána Cintulu.

Hlasovanie:

Za: 0 poslancov Proti: 9 Zdržal sa: 0

Obecné zastupiteľstvo v Štefanove neschválilo finančný príspevok na športové aktivity pána Juraja Cintulu bytom Štefanov .

Riaditeľka ZŠ s MŠ Štefanov predložila na OZ žiadosť o posúdenie zapojenie sa školy do projektu zlepšenia vybavenia odborných učební na základe výzvy Ministerstva pôdohospodárstva a rozvoja vidieka SR zo dňa 21.12.2016. Spoluúčasť obce bude 5% z ceny tohto projektu.

Hlasovanie:

Za: 9 poslancov Proti: 0 Zdržal sa: 0

Obecné zastupiteľstvo v Štefanove súhlasí so zapojením sa ZŠ s MŠ Štefanov do projektu Výzva na predkladanie projektových zámerov na zlepšenie vybavenia odborných učební- Dielne a Biologicko – chemická učebňa.

Riaditeľka ZŠ s MŠ Štefanov predložila na OZ žiadosť o povolenie na využitie časti pozemku na výsadbu ovocného sadu. Ku tejto žiadosti podala bližšie vysvetlenie poslankyňa Dana Burdová. ZŠ s MŠ Štefanov sa zapojila do medzinárodného programu „Zelená škola“ a v rámci tohto projektu, by žiaci chceli vysadiť ovocné stromy na pozemku pri multifunkčnom ihrisku.

Hlasovanie:

Za: 9 poslancov Proti: 0 Zdržal sa: 0

Obecné zastupiteľstvo v Štefanove súhlasí s výsadbou ovocného sadu pri multifunkčnom ihrisku v areály základnej školy.

Pán starosta prečítal ponuku spoločnosti RadioLAN spol. s.r.o. Bratislava na zriadenie a prevádzkovanie prípojného bodu verejnej elektronickej komunikačnej siete na bytovom dome za priemernú úhradu 600 eur/ročne.

Hlasovanie:

Za: 0 poslanec Proti: 9 Zdržali sa: 0

Obecné zastupiteľstvo v Štefanove nesúhlasí s umiestnením zariadenia verejnej elektronickej komunikačnej siete spoločnosti RadioLan spol. s.r.o. Bratislava.

Poslankyňa Včelková prečítal žiadosť pána Štefana Križánka o výplatu jednorázovej dávky v hmotnej núdzi vo výške 62,50 Eur a príspevok na bývanie

Hlasovanie:

Za: 0 poslancov Proti: 7 Zdržal sa: 2

Obecné zastupiteľstvo v Štefanove nesúhlasí z poskytnutím príspevku dávky v hmotnej núdzi 62,50 Eur a príspevku na bývanie pánovi Štefanovi Križánkovi.

O vysporiadanie pozemku požiadala pani Bolebruchová. Jedná sa o pozemky nachádzajúce sa pod cestou pri cintoríne vo výmere 54 m2 a 67 m2. Keďže sa jedná o pozemky, kde je väčšie množstvo spoluvlastníkov poslanci poverili pána starostu, aby zistil možnosť odkúpenia pozemkov aj od ostatných spoluvlastníkov a následne sa budú zaoberať možnosťou výkupu uvedených pozemkov.

**K bodu 9**

**Kronikársky záznam obce Štefanov v roku 2016**

Poslankyňa pani Včelková prečítala kronikársky záznam obce Štefanov za rok 2016 .

Hlasovanie:

Za: 9 poslancov Proti: 0 Zdržal sa: 0

Obecné zastupiteľstvo v Štefanove schválilo kronikársky záznam obce Štefanov za rok 2016 .

**K bodu 10**

**Diskusia**

V diskusii sa prihlásil pán Hužvár, ktorý chcel vedieť, kedy sa bude prejednávať jeho žiadosť o nájomný byt, nakoľko pani Kadlecovej uplynie výpovedná lehota v prenajatom byte koncom mesiaca apríla. Člen bytovej komisie pán Cvečka navrhol, aby bola táto žiadosť prerokovaná na mimoriadnom zasadnutí OZ v apríli.

Poslanec Marek Okasa chcel sa informoval, kde môžu cvičiť hasičské útoky dobrovoľný hasiči, nakoľko na školskom ihrisku, kde cvičili doteraz je to nemožné. Do tejto diskusie sa zapojili i prítomní členovia DHZ. Pán starosta im ako dočasné riešenie navrhol priestor na cvičenie na starom ihrisku, pri kultúrnom dome alebo v prednej časti priestranstva pred základnou školou. Dohodli sa, že pôjdu navrhované priestory premerať a ktorý priestor bude najlepšie vyhovovať, tam budú hasiči cvičiť. Bola akceptovaná pripomienka pána Tomašoviča, aby sa do kronikárskeho záznamu doplnilo, že pán Kaliňák odovzdal Tatru 815 aj DHZ Štefanov.

Ďalej sa do diskusie prihlásila pani Šalamúnová, ktorá poukázala na neriešenie problému s parkovaním vozidiel na chodníkoch. Pán starosta namietal, že vodiči boli upozornení a nakoľko neprišlo k náprave tohto problému, budú vodiči prostredníctvom miestneho rozhlasu upozornení, že parkovanie vozidiel na chodníkoch bude riešené obvodným oddelením policajného zboru.

Občania poukázali na problém zlej nepriechodnosti uličky pri č. d. na novej ulici. Živý plot, ktorý prerastá zo záhrady pána Chocholáčka ohrozuje okolo idúcich občanov. Pán starosta písomne vyzve pána Chcholáčka, aby živý plot ostrihal, tak aby neohrozoval chodcov prechádzajúcich touto uličkou. Tak isto požiada o odstránenie živého plota, ktorý zasahuje do cesty pri čísle domu pani Veselú.

Pán Ovečka žiadal o razantnejšie riešenie ustavične sa množiacich skládok odpadu po obci, hlavne v časti rómskej osady. Pán starosta navrhol, že by pozval na zasadnutie OZ splnomocnenca pre rómske otázky a skúsil, by ho požiadať o pomoc pri riešení tejto otázky. Obec na vlastné náklady pravidelne odstraňuje čierne skládky no tieto sa opakovane obnovujú i keď je v rómskej osade umiestnený veľkoobjemový kontajner ktorý sa 1x týždenne vyváža.

Na záver sa pán starosta poďakoval všetkým prítomným za účasť.

Zapisovateľ:

Jarmila Klimešová .................................................

Overovatelia zápisnice:

Jozef Cvečka ..................................................

Marián Andel ..................................................

Rudolf Polák

starosta obce

**U Z N E S E N I A**

**zo zasadnutia Obecného zastupiteľstva obce Štefanov,**

**zo dňa 21.3.2017**

**Uznesenie č.105/2017**

Obecné zastupiteľstvo v Štefanove súhlasí s pridelením 2-izbového nájomného bytu číslo 3 v bytovom dome č. 513 Jozefovi Wolfovi bytom Štefanov č. od 1.4. 2017.

**Uznesenie č.106/2017**

Obecné zastupiteľstvo v Štefanove súhlasí s pridelením 2-izbového nájomného bytu číslo 5 v bytovom dome č. 513 Martinovi Tomašovičovi bytom Štefanov č. od 1.4. 2017.

**Uznesenie č.107/2017**

Obecné zastupiteľstvo v Štefanove schvaľuje zvýšenie tvorby fondu prevádzky, údržby a opráv na 0,5% ročne z obstarávacej ceny bytu v bytovom dome č. 513 a 514.

**Uznesenie č.108/2017**

Obecné zastupiteľstvo v Štefanove súhlasí s odpredajom alebo výmenou pozemku pánovi Jánovi Cintulovi po doplní geometrického plánu.

**Uznesenie č.109/2017**

Obecné zastupiteľstvo v Štefanove povoľuje Hrachbassu Štefanov usporiadať Guláš párty v dňoch 9.6.2017 -11.6.20177 v areály KD Štefanov.

**Uznesenie č.110/2017**

Obecné zastupiteľstvo v Štefanove neschválilo bezplatný prenájom Kultúrneho domu Štefanov za účelom usporiadania Hasičského majálesu, kultúrny dom im bude prenajatý na Hasičský majáles za obvyklých podmienok.

**Uznesenie č.111/2017**

Obecné zastupiteľstvo v Štefanove neschválilo finančný príspevok na športové aktivity pána Juraja Cintulu bytom Štefanov .

**Uznesenie č.112/2017**

Obecné zastupiteľstvo v Štefanove súhlasí so zapojením sa ZŠ s MŠ Štefanov do projektu Výzva na predkladanie projektových zámerov na zlepšenie vybavenia odborných učební- Dielne a Biologicko – chemická učebňa.

**Uznesenie č.113/2017**

Obecné zastupiteľstvo v Štefanove súhlasí s výsadbou ovocného sadu pri multifunkčnom ihrisku v areály základnej školy.

**Uznesenie č.114/2017**

Obecné zastupiteľstvo v Štefanove nesúhlasí s umiestnením zariadenia verejnej elektronickej komunikačnej siete spoločnosti RadioLan spol. s.r.o. Bratislava.

**Uznesenie č.115/2017**

Obecné zastupiteľstvo v Štefanove nesúhlasí z poskytnutím príspevku dávky v hmotnej núdzi 62,50 Eur a príspevku na bývanie pánovi Štefanovi Križánkovi.

**Uznesenie č.116/2017**

Obecné zastupiteľstvo v Štefanove schválilo kronikársky záznam obce Štefanov za rok 2016 .